

**Қазақстан Республикасында әскери және қосарланған мақсаттағы өнімдерді, технологияларды, көрсетілетін қызметтерді экспорттық бақылау және қорғаныстық-өнеркәсіптік кешен мәселелері жөнінде комиссия құру туралы**

Қазақстан Республикасы Премьер-Министрінің 2022 жылғы 25 тамыздағы № 127-ө өкімі.

      "Қазақстан Республикасының Үкіметі туралы" Қазақстан Республикасы Конституциялық заңының 19-бабы 1-тармағының 8) тармақшасына сәйкес:

      1. Осы өкімге қосымшаға сәйкес құрамда Қазақстан Республикасында әскери және қосарланған мақсаттағы өнімдерді, технологияларды, көрсетілетін қызметтерді экспорттық бақылау және қорғаныстық-өнеркәсіптік кешен мәселелері жөніндегі комиссия (бұдан әрі – Комиссия) құрылсын.

      2. Қоса беріліп отырған Комиссия туралы ереже бекітілсін.

|  |  |
| --- | --- |
|
*Премьер-Министр*
 |
 *Ә. Смайылов*
 |

|  |  |
| --- | --- |
|   | Қазақстан РеспубликасыПремьер-Министрінің2022 жылғы 25 тамыздағы№ 127-ө өкіміменбекітілген |

 **Қазақстан Республикасында әскери және қосарланған мақсаттағы өнімдерді, технологияларды, көрсетілетін қызметтерді экспорттық бақылау және қорғаныстық-өнеркәсіптік кешен мәселелері жөніндегі комиссия туралы ереже**

 **1. Жалпы ережелер**

      1. Қазақстан Республикасында әскери және қосарланған мақсаттағы өнімдерді, технологияларды, көрсетілетін қызметтерді экспорттық бақылау және қорғаныстық-өнеркәсіптік кешен мәселелері жөніндегі комиссия (бұдан әрі – Комиссия) Қазақстан Республикасы Үкіметінің жанындағы консультативтік-кеңесші орган болып табылады.

      2. Комиссия өз қызметінде Қазақстан Республикасының Конституциясы мен заңдарын басшылыққа алады.

      3. Қазақстан Республикасының Өнеркәсіп және құрылыс министрлігі Комиссияның жұмыс органы болып табылады.

      Ескерту. 3-тармақ жаңа редакцияда - ҚР Премьер-Министрінің 28.11.2023 № 187-ө өкімімен.

      4. Комиссияның отырыстары қажеттілігіне қарай өткізіледі.

 **2. Комиссияның негізгі міндеті**

      5. Комиссияның әскери және қос мақсаттағы өнімдерді, технологияларды, көрсетілетін қызметтерді экспорттық бақылау және қорғаныстық-өнеркәсіптік кешен саласындағы негізгі міндеті мыналар бойынша келесі ұсынымдық сипаттағы ұсыныстар тұжырымдау болып табылады:

      1) экспорттық бақылау саласындағы мемлекеттік саясатты іске асыру;

      2) қызметтің жекелеген түрлерін лицензиялау саласындағы мемлекеттік саясатты жетілдіру;

      3) Қазақстан Республикасы мемлекеттік органдарының экспорттық бақылау жүйесі жөніндегі іс-қимылын үйлестіру және сыртқы экономикалық қызметке қатысушыларға Қазақстан Республикасының аумағынан тыс жерде өнімді экспорттау, кері экспорттау, импорттау, кері импорттау, транзиті және (немесе) қайта өңдеу тәртібіне ұсынымдар дайындау;

      4) экспорттық бақылаудың тиімділігін арттыру;

      5) қорғаныс өнеркәсібінің мемлекеттік саясатын іске асыру;

      6) Қазақстан Республикасының қорғаныстық-өнеркәсіптік кешенін дамытуға бағытталған жүйелі шараларды тұжырымдау бойынша Қазақстан Республикасы мемлекеттік органдарының іс-қимылын үйлестіру;

      7) әскери-техникалық саясатты іске асыру және қорғаныстық-өнеркәсіптік кешенді дамыту;

      8) мемлекеттік қорғаныстық тапсырысты қалыптастыру және іске асыру;

      9) шет мемлекеттермен әскери-техникалық және әскери-экономикалық ынтымақтастықты дамыту;

      10) жұмылдыру дайындығы мен жұмылдыруды үйлестіру;

      11) мемлекеттік материалдық резервті қалыптастыру және дамыту;

      12) азаматтық қорғаныс іс-шараларын ұйымдастыру және жүргізу;

      13) қорғанысты көлікпен қамтамасыз ету;

      14) аумақтық қорғанысты қамтамасыз ету.

      Ескерту. 5-тармаққа өзгеріс енгізілді - ҚР Премьер-Министрінің 20.03.2023 № 48-ө өкімімен.

 **3. Комиссияның жұмысын ұйымдастыру және оның тәртібі**

      6. Комиссияның жұмысын ұйымдастыру және оның тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультативтік-кеңесші органдардың құрылуы, қызметі және таратылуы қағидаларына сәйкес жүзеге асырылады.

|  |  |
| --- | --- |
|   | Қазақстан РеспубликасыПремьер-Министрінің2022 жылғы 25 тамыздағы№ 127-ө өкімінеқосымша |

 **Қазақстан Республикасында әскери және қосарланған мақсаттағы өнімдерді, технологияларды, көрсетілетін қызметтерді экспорттық бақылау және қорғаныстық-өнеркәсіптік кешен мәселелері жөніндегі комиссияның құрамы**

      Ескерту. Құрам жаңа редакцияда - ҚР Премьер-Министрінің 20.03.2023 № 48-ө өкімімен; өзгеріс енгізілді - ҚР Премьер-Министрінің 28.11.2023 № 187-ө өкімімен.

      Қазақстан Республикасының Премьер-Министрі, төраға;

      Қазақстан Республикасы Премьер-Министрінің бірінші орынбасары, төрағаның орынбасары;

      Қазақстан Республикасының Өнеркәсіп және құрылыс вице-министрі, хатшы

      Қазақстан Республикасының Қорғаныс министрі;

      Қазақстан Республикасының Ішкі істер министрі;

      Қазақстан Республикасының Энергетика министрі;

      Қазақстан Республикасының Ауыл шаруашылығы министрі;

      Қазақстан Республикасының Цифрлық даму, инновациялар және аэроғарыш өнеркәсібі министрі;

      Қазақстан Республикасының Денсаулық сақтау министрі;

      Қазақстан Республикасының Өнеркәсіп және құрылыс министрі

      Қазақстан Республикасының Көлік министрі

      Қазақстан Республикасының Ғылым және жоғары білім министрі;

      Қазақстан Республикасының Ұлттық экономика министрі;

      Қазақстан Республикасының Төтенше жағдайлар министрі;

      Қазақстан Республикасының Қаржылық мониторинг агенттігі төрағасының орынбасары (келісу бойынша);

      Қазақстан Республикасының Мемлекеттік күзет қызметі директорының орынбасары (келісу бойынша);

      Қазақстан Республикасының Ұлттық қауіпсіздік комитеті төрағасының орынбасары (келісу бойынша);

      Қазақстан Республикасы Сыртқы істер министрінің орынбасары;

      Қазақстан Республикасының Қаржы вице-министрі;

      Қазақстан Республикасының Қаржы министрлігі Мемлекеттік кірістер комитетінің төрағасы;

      Қазақстан Республикасының Өнеркәсіп және құрылыс министрлігі Индустриялық даму комитетінің төрағасы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК